Document ID: 31992D0491

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Σεπτεμβρίου 1992 σχετικά με την εκκαθάριση των λογαριασμών των κρατών μελών που αφορούν τις δαπάνες που έχουν χρηματοδοτηθεί από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 1989 (92/491/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδότησης της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2), και ιδίως το άρθρο 5 παράγραφος 2,
Κατόπιν διαβουλεύσεων με την επιτροπή του Ταμείου,
Εκτιμώντας:
ότι σύμφωνα με το άρθρο 5 παράγραφος 2 στοιχείο β) του κανονισμού (ΕΟΚ) αριθ. 729/70, η Επιτροπή, βασιζόμενη στους ετήσιους λογαριασμούς που υποβάλλουν τα κράτη μέλη, προβαίνει σε εκκαθάριση των λογαριασμών των δαπανών που καταβάλλονται από τις υπηρεσίες και τους οργανισμούς που αναφέρονται στο άρθρο 4 του εν λόγω κανονισμού-
ότι τα κράτη μέλη έχουν διαβιβάσει στην Επιτροπή τα απαραίτητα δικαιολογητικά για την εκκαθάριση των λογαριασμών του οικονομικού έτους 1989- ότι σύμφωνα με το άρθρο 5 παράγραφος 2 στοιχείο α) του κανονισμού (ΕΟΚ) αριθ. 729/70 το οικονομικό έτος 1989 άρχισε στις 16 Οκτωβρίου 1988 και τελείωσε στις 15 Οκτωβρίου 1989-
ότι η Επιτροπή προέβη στους ελέγχους που προβλέπονται στο άρθρο 9 παράγραφος 2 του κανονισμού (ΕΟΚ) αριθ. 729/70-
ότι, σύμφωνα με τις διατάξεις του άρθρου 8 του κανονισμού (ΕΟΚ) αριθ. 1723/72 της Επιτροπής της 26ης Ιουλίου 1972 σχετικά με την εκκαθάριση των λογαριασμών που αφορούν το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων (3), όπως τροποποιήθηκε τελευταία από τον κανονισμό (ΕΟΚ) αριθ. 295/88 (4), η απόφαση για την εκκαθάριση των λογαριασμών περιλαμβάνει τον καθορισμό του ύψους των δαπανών που πραγματοποιούνται σε κάθε κράτος μέλος κατά τη διάρκεια του σχετικού οικονομικού έτους και οι οποίες αναγνωρίζονται ως επιβαρύνσεις στο Ταμείο, τμήμα Εγγυήσεων- ότι σύμφωνα με το άρθρο 102 του δημοσιονομικού κανονισμού της 21ης Δεκεμβρίου 1977 (5), όπως τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 610/90 (6), το αποτέλεσμα της απόφασης εκκαθάρισης, που αποτελεί την ενδεχόμενη διαφορά μεταξύ του συνόλου των δαπανών που καταλογίστηκαν στους λογαριασμούς ενός δεδομένου οικονομικού έτους κατ' εφαρμογή των άρθρων 100 και 101 και του συνόλου των δαπανών που αναγνώρισε η Επιτροπή κατά την εκκαθάριση, αναγράφεται σε ένα μόνο άρθρο, ως επιπλέον δαπάνη ή ως μείωση της δαπάνης-
ότι, σύμφωνα με τα άρθρα 2 και 3 του κανονισμού (ΕΟΚ) αριθ. 729/70 μπορούν να χρηματοδοτηθούν μόνο οι επιστροφές κατά την εξαγωγή προς τρίτες χώρες και οι παρεμβάσεις που προορίζονται να ρυθμίσουν τις γεωργικές αγορές, οι οποίες χορηγούνται ή αναλαμβάνονται αντίστοιχα, σύμφωνα με τους κοινοτικούς κανόνες, στα πλαίσια της κοινής οργάνωσης των γεωργικών αγορών- ότι, μετά τους ελέγχους που πραγματοποιήθηκαν, ένα μέρος των δαπανών που δηλώθηκαν από τα κράτη μέλη δεν πληροί αυτούς τους όρους και δεν μπορεί, ως εκ τούτου, να χρηματοδοτηθεί από το ΕΓΤΠΕ, τμήμα Εγγυήσεων- ότι στο παράρτημα της παρούσας απόφασης, αναφέρονται τα ποσά που έχουν δηλωθεί από τα σχετικά κράτη μέλη, τα ποσά που έχουν αναγνωριστεί ότι επιβαρύνουν το ΕΓΤΠΕ, τμήμα Εγγυήσεων, και οι διαφορές ανάμεσα στα δύο αυτά ποσά καθώς και οι διαφορές ανάμεσα στις δαπάνες που έχουν αναγνωριστεί ότι επιβαρύνουν το ΕΓΤΠΕ, τμήμα Εγγυήσεων και εκείνες που καταλογίζονται στο οικονομικό έτος-
ότι οι δαπάνες που δηλώθηκαν για τις επιστροφές κατά την εξαγωγή στον τομέα του βοείου κρέατος από τη Γερμανία για ένα ποσό 760 841 808 γερμανικών μάρκων, από την Ιρλανδία για ένα ποσό 293 514 782 ιρλανδικών λιρών καθώς και από το Ηνωμένο Βασίλειο για ένα ποσό 19 702 437 λιρών στερλινών στον τομέα των σιτηρών, δεν αποτελούν αντικείμενο της παρούσας απόφασης, δεδομένου ότι είναι αναγκαία μια συμπληρωματική εξέταση των φακέλων αυτών- ότι τα ποσά αυτά έχουν αφαιρεθεί από τις δαπάνες που έχουν δηλωθεί από τα κράτη μέλη για το τρέχον οικονομικό έτος και θα εκκαθαριστούν αργότερα- ότι ισχύει το ίδιο για τις δαπάνες των 56 501 630 965 δραχμών για την ενίσχυση στην παραγωγή βάμβακος και 804 208 822 δραχμών σχετικά με τη δημόσια παρέμβαση για το δεματοποιημένο καπνό, που έχουν δηλωθεί από την Ελλάδα, καθώς και όσον αφορά τις δαπάνες 700 000 000 δραχμών, οι οποίες έγιναν από την Ελλάδα, 1 766 026 057 πεσετών, οι οποίες έγιναν από την Ισπανία, 499 800 000 γαλλικών φράγκων, οι οποίες έγιναν από τη Γαλλία και 103 600 591 415 λιρών Ιταλίας, οι οποίες έγιναν από την Ιταλία βάσει του καθεστώτος εκρίζωσης αμπελώνων- ότι οι φάκελοι αυτοί θα εκκαθαρισθούν με βάση τα αποτελέσματα συμπληρωματικών ελέγχων- ότι τα παραπάνω ποσά που είναι ίσα με το σύνολο των δηλωθεισών δαπανών δεν προδικάζουν τις ενδεχόμενες διορθώσεις, οι οποίες θα καθορισθούν στα πλαίσια μελλοντικής εκκαθάρισης-
ότι οι δαπάνες που δεν αναγνωρίζονται από την παρούσα απόφαση για το Βέλγιο περιλαμβάνουν ένα ποσό 101 462 150 φράγκων Βελγίου, για την Ισπανία ένα ποσό 626 592 450 πεσετών, για την Ιρλανδία ένα ποσό 5 990 097 ιρλανδικών λιρών και για το Ηνωμένο Βασίλειο ένα ποσό 4 051 029 λιρών στερλινών και αφορούν επιστροφές κατά την εξαγωγή, που χορηγήθηκαν στον τομέα των δημητριακών και της ζάχαρης από την Ισπανία, στον τομέα των δημητριακών, του γάλακτος και των γαλακτοκομικών προϊόντων από το Βέλγιο και το Ηνωμένο Βασίλειο, καθώς και στον τομέα του βοείου κρέατος από την Ιρλανδία- ότι, λαμβανομένης υπόψη της ανεπάρκειας των φυσικών ελέγχων, τα ποσά αυτά πρέπει να αναληφθούν από τα εν λόγω κράτη μέλη- ότι οι ιδιαίτερες συνθήκες των περιπτώσεων αυτών δικαιολογούν, ωστόσο, την επανεξέταση εκ μέρους της Επιτροπής της άρνησης χρηματοδότησης που αποφασίστηκε στην παρούσα εκκαθάριση των λογαριασμών, υπό την προϋπόθεση ότι τα προαναφερθέντα κράτη μέλη, θα προσκομίσουν τις απαιτούμενες αποδείξεις εντός προθεσμίας έξι μηνών από την κοινοποίηση της παρούσας απόφασης- ότι, ωστόσο, αυτό δεν επηρεάζει το άμεσα εκτελεστό της παρούσας απόφασης-
ότι οι δαπάνες που δεν αναγνωρίζονται για το Βέλγιο περιλαμβάνουν ποσό 71 307 680 φράγκων Βελγίου, που αφορά τη βασική εισφορά και τη συμπληρωματική εισφορά συνυπευθυνότητας, η οποία θα έπρεπε να είχε εισπραχθεί στον τομέα των δημητριακών- ότι το ποσό αυτό πρέπει να αναληφθεί από το εν λόγω κράτος μέλος δυνάμει της παρούσας απόφασης- ότι οι ιδιαίτερες συνθήκες της περίπτωσης αυτής δικαιολογούν, ωστόσο, την επανεξέταση εκ μέρους της Επιτροπής της άρνησης χρηματοδότησης, υπό την προϋπόθεση ότι το Βέλγιο θα προσκομίσει τις απαιτούμενες αποδείξεις εντός της προθεσμίας που θα ανακοινώσει η Επιτροπή- ότι, ωστόσο, αυτό δεν επηρεάζει το άμεσα εκτελεστό της παρούσας απόφασης-
ότι, οι δαπάνες που δεν αναγνωρίζονται περιλαμβάνουν για τη Γερμανία ποσό 4 217 752 γερμανικών μάρκων, που αφορά τις επιστροφές κατά την εξαγωγή του βοείου κρέατος, καθώς και ποσό 1 609 109 γερμανικών μάρκων, που αφορά την ιδιωτική αποθεματοποίηση βοείου κρέατος, για τη Γαλλία ποσό 1 500 000 γαλλικών φράγκων, που αφορά την καθυστερημένη πληρωμή ενός μέρους της ελάχιστης τιμής στο πλαίσιο της ενίσχυσης παραγωγής για τα πίσα, κουκιά και φούλια, για την Ιταλία ενα ποσό 1 241 513 490 λιρών Ιταλίας, που αφορά την αντιστάθμιση για την απόσυρση οπωροκηπευτικών και για την Πορτογαλία ποσό 80 074 799 εσκούδων, που αφορά την χρηματική αντιστάθμιση για την απόσυρση ιχθύων στον τομέα της αλιείας- ότι τα ποσά αυτά πρέπει να αναληφθούν από τα εν λόγω κράτη μέλη δυνάμει της παρούσας απόφασης- ότι, οι ιδιαίτερες συνθήκες των περιπτώσεων αυτών δικαιολογούν, ωστόσο, επανεξέταση εκ μέρους της Επιτροπής της άρνησης της χρηματοδότησης, που αποφασίστηκε στην παρούσα εκκαθάριση των λογαριασμών, υπό την προϋπόθεση ότι τα εν λόγω κράτη μέλη θα προσκομίσουν τις απαιτούμενες αποδείξεις εντός της προθεσμίας, που θα ανακοινώσει η Επιτροπή- ότι, ωστόσο, αυτό δεν επηρεάζει το άμεσα εκτελεστό της παρούσας απόφασης-
ότι οι δαπάνες που δεν αναγνωρίζονται για την Ελλάδα περιλαμβάνουν ποσό 120 296 927 δραχμών που αφορά τις επιστροφές κατά την εξαγωγή, που χορηγήθηκαν στον τομέα των δημητριακών- ότι, λαμβανομένης υπόψη της παράνομης χορήγησης εθνικών επιδοτήσεων στις εξαγωγές, το ποσό αυτό θα πρέπει να αναληφθεί από το εν λόγω κράτος μέλος δυνάμει της παρούσας απόφασης- ότι οι ιδιαίτερες συνθήκες της περίπτωσης αυτής δικαιολογούν, ωστόσο, επανεξέταση εκ μέρους της Επιτροπής της άρνησης χρηματοδότησης, που αποφασίστηκε στην παρούσα εκκαθάριση των λογαριασμών, με βάση τα αποτελέσματα των συμπληρωματικών ελέγχων εκ μέρους της Επιτροπής- ότι, ωστόσο, αυτό δεν επηρεάζει το άμεσα εκτελεστό της παρούσας απόφασης-
ότι οι δαπάνες που δεν αναγνωρίζονται με την παρούσα απόφαση περιλαμβάνουν για την Ισπανία ποσό 23 419 800 000 πεσετών και για την Ιταλία ποσό 896 844 000 000 λιρών Ιταλίας, όσον αφορά τη συμπληρωματική εισφορά που θα έπρεπε να είχε καταβληθεί από την Ισπανία και την Ιταλία στον τομέα του γάλακτος και των γαλακτοκομικών προϊόντων- ότι τα ποσά αυτά θα πρέπει ν'αναληφθούν από τα εν λόγω κράτη μέλη με βάση την παρούσα απόφαση-
ότι οι επί του παρόντος διαθέσιμες από την Επιτροπή πληροφορίες δεν επιτρέπουν ακόμη να καθορισθούν με ακρίβεια οι προαναφερόμενες δημοσιονομικές διορθώσεις- ότι, συνεπώς, για το θέμα αυτό η Επιτροπή θα εκτελέσει συμπληρωματικούς ελέγχους και επιφυλάσσεται της δυνατότητας να προβεί στην μεταβολή των προαναφερομένων δημοσιονομικών διορθώσεων, στα πλαίσια μέλλουσας απόφασης σύμφωνα με τα αποτελέσματα νέας εκκαθάρισης λογαριασμών, ιδιαίτερα μετά την εφαρμογή της απόφασης για τα γαλακτοκομικά προϊόντα στα εν λόγω δύο κράτη μέλη- ότι ωστόσο, η παρούσα απόφαση είναι άμεσα εκτελεστή-
ότι η απόφαση 89/627/ΕΟΚ της Επιτροπής (7), όπως τροποποιήθηκε από την απόφαση 90/213/ΕΟΚ (8), καθόρισε, με επιφυλάξεις, δημοσιονομική διόρθωση 234 334 970 γερμανικών μάρκων, που αφορά τη συμπληρωματική εισφορά, η οποία θα έπρεπε να είχε καταβληθεί από τη Γερμανία στον τομέα του γάλακτος και των γαλακτοκομικών προϊόντων- ότι ισχύει το ίδιο όσον αφορά την απόφαση 90/644/ΕΟΚ της Επιτροπής (9) για ποσό 104 418 850 γερμανικών μάρκων- ότι η Επιτροπή επιφυλάχθηκε στις εν λόγω αποφάσεις να επανεξετάσει την άρνηση χρηματοδότησης ανάλογα για τις δαπάνες που πραγματοποίησε η Γερμανία στο πλαίσιο ενός προγράμματος αγοράς εκ νέου των ποσοτήτων αναφοράς, που έπρεπε να υλοποιηθεί πριν από τις 31 Μαρτίου 1991-
ότι κατά τη διάρκεια ελέγχου, που διενεργήθηκε τον Απρίλιο του 1991, διαπιστώθηκε ότι η Γερμανία, κατά την εκτέλεση του προγράμματος αγοράς εκ νέου, μπόρεσε να μειώσει πριν από τις 31 Μαρτίου 1991 το ποσό των μεμονωμένων ποσοτήτων αναφοράς ώστε οι ποσότητες αυτές να μην υπερβαίνουν τη συνολική εγγυημένη ποσότητα, που καθορίστηκε για τη Γερμανία- ότι πρέπει, επομένως, να αναληφθούν από τον κοινοτικό προϋπολογισμό τα προαναφερθέντα ποσά-
ότι η απόφαση 90/644/ΕΟΚ της Επιτροπής καθόρισε, με επιφυλάξεις, δημοσιονομική διόρθωση 13 953 883 351 λιρών Ιταλίας, που αφορούν πριμοδοτήσεις στους παραγωγούς προβείου και αιγείου κρέατος, που χορήγησε η Ιταλία- ότι η Επιτροπή επιφυλάχθηκε στην παρούσα απόφαση να επανεξετάσει την άρνηση χρηματοδότησης, υπό την προϋπόθεση ότι το εν λόγω κράτος μέλος θα προσκομίσει τις απαιτούμενες αποδείξεις εντός της προθεσμίας, που θα ανακοινώσει η Επιτροπή- ότι η ανάλυση των εγγράφων που προσκόμισε η Ιταλία δεν παρουσίασε στοιχεία που να αμφισβητούν το βάσιμο της δημοσιονομικής διόρθωσης- ότι, συνεπώς, η διόρθωση αυτή οριστικοποιείται-
ότι στην απόφαση εκκαθάρισης των λογαριασμών στο πλαίσιο του οικονομικού έτους 1988, η Επιτροπή επιφυλάχθηκε να επανεξετάσει τα νομισματικά εξισωτικά ποσά που αφορούν τις εξαγωγές στις τρίτες χώρες, τα οποία είχαν δηλωθεί από την Ελλάδα ως ίδιοι πόροι, και να επιφέρει, ενδεχομένως, τις αναγκαίες διορθώσεις στο πλαίσιο μιας μεταγενέστερης απόφασης εκκαθάρισης- ότι, με βάση τις πληροφορίες που προσκόμισε η Ελλάδα, πρέπει να εξαιρεθεί από την κοινοτική χρηματοδότηση ποσό 940 108 937 δραχμών στο πλαίσιο του οικονομικού έτους 1988-
ότι η απόφαση 90/644/ΕΟΚ δεν αφορά τις δαπάνες των 183 369 315 937 λιρών Ιταλίας, που έχουν δηλωθεί από την Ιταλία για τις ενισχύσεις στην κατανάλωση ελαιολάδου- ότι η Επιτροπή εξέτασε τις εν λόγω δαπάνες με βάση τις συμπληρωματικές πληροφορίες, που διαβίβασε το εν λόγω κράτος μέλος- ότι πρέπει να εκκαθαριστούν οι δαπάνες αυτές από την παρούσα απόφαση-
ότι το Ευρωπαϊκό Δικαστήριο ακύρωσε, με την απόφασή του στην υπόθεση C-22/90, την απόφαση εκκαθάρισης των λογαριασμών του οικονομικού έτους 1987 για την Γαλλία στο μέτρο που αυτή είχε θεσπίσει δημοσιονομική διόρθωση ποσού 10 569 874 γαλλικών φράγκων σχετικά με την είσπραξη της συμπληρωματικής εισφοράς από τη Γαλλία στον τομέα του γάλακτος και των γαλακτοκομικών προϊόντων- ότι, ως εκ τούτου, προκύπτει, σύμφωνα με το άρθρο 176 της συνθήκης, ότι πρέπει στο πλαίσιο της παρούσας εκκαθάρισης των λογαριασμών να επιβαρυνθεί ο κοινοτικός προϋπολογισμός με το προαναφερθέν ποσό στο πλαίσιο του οικονομικού έτους 1987- ότι επιβάλλεται εξάλλου να επιβαρυνθεί ο κοινοτικός προϋπολογισμός με το προαναφερθέν ποσό στο πλαίσιο του οικονομικού έτους 1987- ότι επιβάλλεται εξάλλου να επιβαρυνθεί ο κοινοτικός προϋπολογισμός στο πλαίσιο της παρούσας εκκαθάρισης των λογαριασμών με το ποσό που, για τον ίδιο λόγο, αποτέλεσε αντικείμενο δημοσιονομικής διόρθωσης για τη Γαλλία στο πλαίσιο του οικονομικού έτους 1988, δηλαδή ποσό 5 623 402 γαλλικών φράγκων-
ότι έχουν τελειώσει, όσον αφορά την Ισπανία, η έρευνα σχετικά με την ποιότητα ελαιολάδου της παρέμβασης, όσον αφορά την Ελλάδα, οι έρευνες σχετικά με τη χορήγηση της ενίσχυσης στην παραγωγή σκληρού σίτου καθώς και στην αποθεματοποίηση σταφίδας, όσον αφορά την Ιταλία, η έρευνα σχετικά με την καταβολή της χρηματικής αντιστάθμισης για ενέργειες απόσυρσης και για ενίσχυση της μεταποίησης εσπεριδοειδών, όσον αφορά τη Γερμανία και την Ιρλανδία, οι έρευνες σχετικά με τη χορήγηση ενίσχυσης στην ιδιωτική αποθεματοποίηση βοείου κρέατος, καθώς και στην προχρηματοδότηση των επιστροφών κατά την εξαγωγή αυτών των κρεάτων, και, όσον αφορά την Ισπανία, την Ελλάδα και το Ηνωμένο Βασίλειο η έρευνα σχετικά με τη χορήγηση πριμοδότησης για προβατίνες- ότι η παρούσα απόφαση αποφασίζει για τη συνέχεια που πρέπει να δοθεί-
ότι η παρούσα απόφαση δεν προδικάζει τις δημοσιονομικές επιπτώσεις, που θα προκύψουν, κατά τη διάρκεια μιας μεταγενέστερης εκκαθάρισης λογαριασμών, ως αποτέλεσμα εθνικών ενισχύσεων ή παραβάσεων για τις οποίες οι διαδικασίες που έχουν αναληφθεί δυνάμει των άρθρων 93 και 169 της συνθήκης συνεχίζονται προς το παρόν ή έχουν περατωθεί μετά τις 19 Φεβρουαρίου 1992-
ότι η παρούσα απόφαση δεν προδικάζει τις δημοσιονομικές επιπτώσεις που θα προσδιορίσει η Επιτροπή, κατά τη διάρκεια μιας μεταγενέστερης εκκαθάρισης λογαριασμών, ως αποτέλεσμα ερευνών που συνεχίζονται κατά την ημερομηνία της παρούσας απόφασης, παρατυπιών κατά την έννοια του άρθρου 8 του κανονισμού (ΕΟΚ) αριθ. 729/70 ή αποφάσεων του Δικαστηρίου σε υποθέσεις που επί του παρόντος εκκρεμούν και αφορούν θέματα που αποτελούν αντικείμενο της παρούσας απόφασης-
ότι, όσον αφορά τις ενέργειες επισιτιστικής βοήθειας, των οποίων η εκκαθάριση στο πλαίσιο της επισιτιστικής βοήθειας έγινε στις 31 Μαρτίου 1992, οι δημοσιονομικές επιπτώσεις για το τμήμα Εγγυήσεων θα καθοριστούν κατά τη διάρκεια της εκκαθάρισης λογαριασμών για το οικονομικό έτος 1992,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι λογαριασμοί των κρατών μελών που αφορούν τις δαπάνες που χρηματοδοτούνται από το ΕΓΤΠΕ, τμήμα Εγγυήσεων, στο πλαίσιο του οικονομικού έτους 1989 εκκαθαρίζονται, όπως αναφέρεται στο παράρτημα της παρούσας απόφασης.
Άρθρο 2
Τα ποσά που προκύπτουν από το σημείο 3 του παραρτήματος καταχωρούνται μεταξύ των δαπανών που προβλέπονται στο άρθρο 3 του κανονισμού (ΕΟΚ) αριθ. 2776/88 της Επιτροπής (10), όπως τροποποιήθηκε τελευταία από τον κανονισμό (ΕΟΚ) αριθ. 775/90 (11), στο μήνα Νοέμβριο 1992.
Άρθρο 3
Η παρούσα απόφαση απευθύνεται σε όλα τα κράτη μέλη. Βρυξέλλες, 23 Σεπτεμβρίου 1992.

Labels: 18
15
4